Liggaam van tienermeisie by stortingsterrein aangetrefArgieffoto ter illustrasie (Foto: Jana Oosthuizen / The Bulletin) ’n Volwasse man verskyn na verwagting Maandag in die landdroshof op Swellendam in die Wes-Kaap in verband met die onlangse moord op ’n tienermeisie van Barrydale. Sers. Noloyiso Rwexana, woordvoerder van die polisie, het aan Maroela Media bevestig ’n 14-jarige meisie is Saterdag as vermis aangemeld waarna haar liggaam later die dag by ’n stortingsterrein aangetref is. Luidens inligting wat aan Maroela Media verskaf is, is die stortingsterrein naby Barrydale, sowat 46 km van Swellendam af. Volgens Rwexana is ’n 37-jarige man kort daarna in verband met die moord in hegtenis geneem. Die omstandighede rakende die moord word in dié stadium nog ondersoek, het Rwexana gesê.